Publication: Magyar Közlöny
Issue: MK-2007-128 (Year: 2007, Number: 128)
Era: 2004-2010
Section: f) megfelel a rendezett munkaügyi kapcsolatok 1992. évi XXXVIII. törvényben meghatározott követelményeinek.
Paragraph Index: 231

7. A pályázatok benyújtásának, elbírálásának rendje A benyújtott pályázatokat az erdészeti igazgatóság nyilvántartásba veszi. A határidõ után benyújtott pályázatokat az erdészeti igazgatóság érdemi elbírálás nélkül elutasítja és visszaküldi. A hiányosan benyújtott pályázatok esetében az erdészeti igazgatóság egyszeri alkalommal a pályázót a hiányok megjelölése mellett 15 napos határidõ kitûzésével a hibák kijavítására, illetve pótlására szólítja fel. A hiánypótlási határidõ elmulasztása esetén az erdészeti igazgatóság a pályázatot elutasíthatja. A pályázatok értékelését – a miniszter által felkért – bírálóbizottság végzi az alábbi szempontok szerint: – Szakmai megalapozottság – Közcélúság – Fenntarthatóság – Költséghatékonyság – Komplexitás A támogatást megállapító döntés meghozatalakor a fenti szempontokra figyelemmel rangsor állítása kerül alkalmazásra. A pályázatokat a benyújtásra elõírt határidõ lejártát követõ 45 napon belül értékelni kell. A pályázati felhívásban meghatározott szempontok, valamint az erdészeti igazgatóság által tett vélemények alapján a bírálóbizottság a pályázatokra vonatkozóan összesített javaslatot tesz. A támogatásokkal kapcsolatos döntést – a bírálóbizottság által tett javaslat figyelembevételével – a miniszter által kijelölt állami szerv vezetõje hozza meg. A döntés vonatkozhat a támogatás odaítélésére, a támogatás mértékének meghatározására, illetve a pályázat elutasítására. A pályázatot benyújtót a bírálati jegyzõkönyv elkészültétõl számított 30 napon belül kell értesíteni a pályázati döntésrõl. 2007/39. szám H I V A T A L O S É R T E S Í T Õ Az ügyfél – a rá vonatkozó adatok tekintetében – jogosult betekinteni a pályázat elbírálásával összefüggésben keletkezett bírálati jegyzõkönyvbe. A döntéssel kapcsolatban – annak kézhezvételét követõ 15 napon belül – kifogást lehet benyújtani a miniszterhez, aki azt 30 napon belül elbírálja.

Source: https://magyarkozlony.hu/hivatalos-lapok/519b5541bc05522f191195b6eed86ed94cd49d6b/dokumentumok/229b14d77cb97d9ac4109bb99475989a3f6bd1be/letoltes